|  |  |
| --- | --- |
| Naziv obveznika: Gradska knjižnica Požega | Broj RKP-a: 32703 |
| Sjedište obveznika: 34000 Požega, A. Kanižlića 1 | Matični broj: 03662063 |
| Adresa sjedišta obveznika: Požega, A. Kanižlića 1 | OIB: 99361425113 |
| Razina: 21 | Šifra djelatnosti prema NKD-u: 9101 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinaca 2021. godine**

Gradska knjižnica Požega (u nastavku teksta: Knjižnica) središnja je narodna i matična knjižnica Požeško-slavonske županije. Poslanje Knjižnice je omogućiti svim građankama i građanima grada Požege i Požeško-slavonske županije pristup informacijama i knjižničnom fondu što, uz programe i aktivnosti Knjižnice, građanima otvara put prema čitanju, učenju, jačanju osobnih kulturnih, duhovnih i demokratskih potencijala, upoznavanje i korištenje dobrobiti suvremenih tehnologija, kreativnog i kvalitetnog provođenja slobodnog vremena bez obzira na njihovu dob, spol, društveni status, naciju, vjeru, rasu.

Knjižnica je svojim programima i djelatnošću potpora društvenom uključivanju svih marginaliziranih skupina građana te promiče hrvatsku književnost i baštinu, ali i jača vrijednosti multikulturalnog društva.

Rad Gradske knjižnice Požega definiran je Zakonom o knjižnicama, Zakonom o ustanovama i propadajućim podzakonskim aktima te Statutom Gradske knjižnice Požega i drugim općim aktima ustanove. Osnivač Gradske knjižnice Požega je Grad Požega.

**BILJEŠKE UZ PR-RAS**

1. AOP 116 – Ostali nespomenuti prihodi – ostvareni su prihodi znatno veći u odnosu na prethodno razdoblje zbog boljih uvjeta rada jer je dovršen projekt izgradnje knjižnice.

2. AOP 125 – Kapitalne donacije – ostvareni značajniji prihodi od neprofitnih organizacija.

3. AOP 147 – Rashodi za zaposlene – povećani zbog zaposlenja jedne osobe zbog potrebe poslovanja.

4. AOP 158 – Materijalni rashodi – rashodi su značajno veći u odnosu na proteklu godinu zbog preseljenja Gradske knjižnice u novoizgrađenu, puno veću zgradu.

5. AOP 632 do 639 – Ukupni prihodi Gradske knjižnice iznose 4.154.943 kn, ukupni rashodi su 4.080.488 kn iz čega proizlazi tekući višak od 74.455 kn koji sa prenesenim manjkom iz prethodnog razdoblja u iznosu 18.089 kn čini višak prihoda raspoloživ u sljedećem razdoblju u iznosu 56.366 kn.

**BILJEŠKE UZ BILANCU**

1. AOP 002 – Nefinancijska imovina – značajno povećanje imovine u odnosu na prethodno razdoblje odnosi se na donaciju iste od strane osnivača koji je završivši projekt izgradnje zgrade prenio vlasništvo na korisnika.

2. AOP 156 – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210.

**BILJEŠKE UZ PR-RAS-funkcijski**

1. AOP 105 – Službe kulture – ukupni rashodi u iznosu 4.071.489 kn prema funkcijskoj klasifikaciji se odnose na službe kulture.

1. AOP 131 – Obitelj i djeca – 9.000 kn prema funkcijskoj klasifikaciji rashodi se odnose na usluge vezane za obitelj i djecu.

2. AOP 137 Ukupni rashodi prema funkcijskoj klasifikaciji iznose 4.080.489 kn što odgovara AOP 407 PR-RAS a.

**BILJEŠKE UZ IZVJEŠTAJ O PROMJENAMA VRIJEDNOSTI I OBUJMA IMOVINE I OBVEZA**

1. AOP 002 – Promjene u vrijednosti imovine – odnosi se na smanjenje dugotrajne imovine u iznosu 8.820 kn i sitnog inventara 42.759 kn zbog otpisa.

2. AOP 019 – Promjene u obujmu imovine – tijekom 2021. godine Gradska knjižnica primila je donaciju knjiga u iznosu 85.535 kn od Ministarstva kulture i lokalne jedinice, osim toga primila je i donaciju dugotrajne imovine 1.884.980 kn te sitnog inventara u iznosu 78.895 kn od lokalnog proračuna, a na temelju Zapisnika inventurne komisije je otpisano proizvedene dugotrajne imovine u iznosu 15.290 kn.

**BILJEŠKE UZ IZVJEŠTAJ O OBVEZAMA**

1. AOP 038 – Stanje obveza na kraju izvještajnog razdoblja iznosi 313.909 kn. Sastoje se od dospjelih obveza za račune u iznosu 1.180 kn i nedospjelih obveza u iznosu 312.729 kn. Nedospjele obveze odnose se na međusobne obveze proračunskih korisnika u iznosu 2.231 kn, te ostatak za neplaćene račune i trošak plaće za 12. mjesec.

Požega, 31. siječnja 2022.

Osoba za kontaktiranje: Slavica Kruljac, mag.oec.

Kontakt telefon: 034/311-321

Ravnateljica:

Aleksandra Šutalo, dipl.knjiž.